รัฐบาลไทย-ข่าวทำเนียบรัฐบาล-วธ.นำคณะทูตานุทูต 28 ประเทศ เยี่ยมชมแหล่งโบราณคดีบ้านเชียง และอุทยานประวัติศาสตร์ภูพระบาท ณ จังหวัดอุดรธานีและจังหวัดหนองบัวลำภู 22 – 24 ก.พ.นี้
วันพฤหัสบดีที่ 23 กุมภาพันธ์ 2566
วธ.นําคณะทูตานุทูต 28 ประเทศ เยี่ยมชมแหล่งโบราณคดีบ้านเชียง และอุทยานประวัติศาสตร์ภูพระบาท ณ จังหวัดอุดรธานีและจังหวัดหนองบัวลําภู 22 – 24 ก.พ.นี้
วธ.นําคณะทูตานุทูต 28 ประเทศ เยี่ยมชมแหล่งโบราณคดีบ้านเชียง และอุทยานประวัติศาสตร์ภูพระบาท ในโครงการวัฒนธรรมสัญจรสําหรับคณะทูตานุทูต ณ จังหวัดอุดรธานีและจังหวัดหนองบัวลําภู 22 – 24 ก.พ.นี้
วธ.นําคณะทูตานุทูต 28 ประเทศ เยี่ยมชมแหล่งโบราณคดีบ้านเชียง และอุทยานประวัติศาสตร์ภูพระบาท ในโครงการวัฒนธรรมสัญจรสําหรับคณะทูตานุทูต ณ จังหวัดอุดรธานีและจังหวัดหนองบัวลําภู 22 – 24 ก.พ.นี้ เพื่ออนุรักษ์และพัฒนาแหล่งมรดกทางวัฒนธรรมของไทยอย่างยั่งยืน ตลอดจนการเผยแพร่แหล่งมรดกของไทยให้ประจักษ์ต่อสายตาของชาวต่างประเทศ
วันที่ 22 กุมภาพันธ์ 2566 นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เป็นประธานเปิดกิจกรรมโครงการวัฒนธรรมสัญจรสําหรับคณะทูตานุทูตณจังหวัดอุดรธานีและจังหวัดหนองบัวลําภู ที่อุทยานประวัติศาสตร์ภูพระบาท จังหวัดอุดรธานี โดยรัฐมนตรีว่าการกระทรวงวัฒนธรรม และคณะผู้บริหารฯ คล้องผ้าขาวม้าต้อนรับคณะทูตานุทูต ชมการแสดงดนตรีพื้นบ้าน การแสดงนาฏศิลป์มีนางยุถิกาอิศรางกูรณอยุธยา รองปลัดกระทรวงวัฒนธรรมนางสาวดารุณี ธรรมโพธิ์ดล ที่ปรึกษากระทรวงวัฒนธรรม นายพนมบุตร จันทรโชติ อธิบดีกรมศิลปากร คณะทูตานุทูตกว่า47คนจาก28ประเทศผู้นําท้องถิ่น ผู้บริหารกระทรวงวัฒนธรรม วัฒนธรรมจังหวัด ข้าราชการ สื่อมวลชน เข้าร่วม
นายอิทธิพล กล่าวว่า กระทรวงวัฒนธรรม (วธ.) ตระหนักถึงความสําคัญของการอนุรักษ์และพัฒนาแหล่งมรดกทางวัฒนธรรมของไทยอย่างยั่งยืน ตลอดจนการเผยแพร่ประชาสัมพันธ์แหล่งมรดกของไทย โดยเฉพาะแหล่งมรดกที่ได้รับการขึ้นทะเบียนมรดกโลกแล้ว และที่ได้รับการขึ้นบัญชีเบื้องต้น (Tentative List) เพื่อขอรับการขึ้นทะเบียนให้เป็นแหล่งมรดกโลก ให้ประจักษ์ต่อสายตาของชาวต่างประเทศ จึงได้ดําเนินโครงการวัฒนธรรมสัญจรแหล่งมรดกโลกสําหรับคณะทูตานุทูต และโครงการวัฒนธรรมสัญจรสําหรับคณะทูตานุทูตอย่างต่อเนื่องเป็นประจําทุกปี ตั้งแต่ปี พ.ศ. 2551 โดยได้งดเว้นการดําเนินโครงการดังกล่าวไประยะหนึ่งช่วงสถานการณ์การแพร่ระบาดของเชื้อไวรัสโคโรนา2019 (COVID-19)
รมว.วธ.กล่าวอีกว่า วธ.ได้พิจารณาเสนอแหล่งมรดกทางวัฒนธรรมในจังหวัดอุดรธานีไปยังองค์การศึกษา วิทยาศาสตร์ และวัฒนธรรมแห่งสหประชาชาติ หรือยูเนสโก ได้แก่ แหล่งโบราณคดีบ้านเชียง ซึ่งได้รับการขึ้นบัญชีมรดกโลกเมื่อปี พ.ศ. 2535 และอุทยานประวัติศาสตร์ภูพระบาท ซึ่งได้รับการขึ้นบัญชีเบื้องต้น (Tentative List) เมื่อปี พ.ศ. 2547 สําหรับโครงการวัฒนธรรมสัญจรสําหรับคณะทูตานุทูตฯ ในปี พ.ศ. 2566 นี้ นอกจากจะเป็นการเผยแพร่ประชาสัมพันธ์แหล่งมรดกทางวัฒนธรรมให้เป็นที่ประจักษ์แก่คณะทูตานุทูต และก่อให้เกิดการแลกเปลี่ยนองค์ความรู้ในการจัดการแหล่งมรดกโลกและแหล่งมรดกทางวัฒนธรรมให้เป็นแหล่งท่องเที่ยวทางวัฒนธรรมที่ยั่งยืนแล้ว คณะผู้เข้าร่วมโครงการฯ จะยังได้รับประสบการณ์โดยตรงจากวิถีชีวิตชุมชน ประเพณี พิธีกรรมตลอดจนผลิตภัณฑ์วัฒนธรรมชุมชนที่เป็นเอกลักษณ์ อาทิ บ้านเชียงที่ขึ้นชื่อเรื่องเครื่องปั้นดินเผาและผ้าย้อมคราม และลงมือทําเวิร์คชอปย้อมผ้าสีธรรมชาติจากบัวแดงด้วยตนเอง ที่กลุ่มทอผ้าโบราณบ้านโนนกอก ชุมชนคุณธรรมน้อมนําหลักปรัชญาของเศรษฐกิจพอเพียงขับเคลื่อนด้วยพลังบวร นอกจากนี้ คณะทูตานุทูตยังจะได้ลิ้มลองและสัมผัสประสบการณ์อาหารอีสานสไตล์ฟิวชั่นส์ ในรูปแบบ Chef Table ณ ซาหมวย แอนด์ ซันส์ อีกด้วย
ส่วนที่จังหวัดหนองบัวลําภู ซึ่งมีงานสร้างสรรค์ทางวัฒนธรรมเพื่อสร้างสรรค์ผลิตภัณฑ์ทางวัฒนธรรม โดยนําภูมิปัญญาท้องถิ่นและ ภูมิปัญญาดั้งเดิมมาย่อยอดให้มีความทันสมัย เพื่อตอบรับกับกระแสโลก ควบคู่ไปกับนโยบายของรัฐบาลในด้านเศรษฐกิจสร้างสรรค์เพื่อเพิ่มมูลค่าทางเศรษฐกิจและส่งเสริมการพัฒนาที่ยั่งยืนจากทรัพย์สินทางวัฒนธรรมอันนําไปสู่ความผาสุกของชุมชนท้องถิ่น โดยคณะผู้เข้าร่วมโครงการฯจะได้ไปร่วมทํากิจกรรมEcoPrintที่ศูนย์การเรียนรู้และออกแบบขวัญตาและชมสาธิตผลิตภัณฑ์ท้องถิ่นหนองบัวลําภู อาทิ กาแฟลุงหวัง และจักสานจากต้นคล้า
ทั้งนี้ เอกอัครราชทูตและคู่สมรส จาก 28 ประเทศ ที่เข้าร่วมโครงการ ประกอบด้วย โปแลนด์ เนปาล โคลอมเบีย มัลดีฟส์ เม็กซิโก กัวเตมาลา ปานามา เวียดนาม ฟิลิปปินส์ อาร์เจนตินา บังกลาเทศ ศรีลังกา เคนยา บราซิล ชิลี บาห์เรน ติมอร์-เลสเต เกาหลี อิสราเอล ออสเตรีย คาซัคสถาน เปรู นอร์เวย์ อิตาลี อินเดีย แอฟริกาใต้ มอลตา และอุซเบกิสถาน